open-index/open-wikipedia-markdown huggingface dataset:
נורדאוסטלנדט

**נורדאוסטלנדט** (בנורווגית: **Nordaustlandet** – "האי הצפון-מזרחי") הוא האי השני בגודלו מבין איי סבאלברד שבנורווגיה. שטחו של האי הוא 14,443 קמ"ר והוא שוכן מצפון-מזרח לשפיצברגן. רוב שטחו של האי מכוסה בקרחונים ושאר שטחו הוא שטח טונדרה שמשמש כבית גידול לאוכלוסייה של תת-מין מקומי של אייל הצפון ושל ניבתנים. האי אינו מיושב וכל שטחו הוא חלק מהפארק הצפון-מזרחי של סבאלברד (Nordaust-Svalbard naturreservat).
## היסטוריה
ציידי ניבנתים אנגלים גילו את נורדאוסטלנדט כאשר חלפו ליד הנקודה הדרומית שלו ב-1617. התגלית צוינה במפות כבר בשנת 1625 בהן האי נקרא בשם "אי סר תומאס סמיית'" (Sir Thomas Smyth's Iland). במפה הולנדית משנת 1662 מסומן האי בשם "הארץ המזרחית" (Oostlandt) ובמפה שיצאה שנה לאחר מכן מסומן האי כאשר חופיו משורטטים בצורה מדויקת יותר וניתן לראות בה את חופיו המערביים והצפוניים, כשהאחרונים מופרדים משבעת האיים (Sjuøyane). מפה הולנדית משנת 1710 הייתה הראשונה להציג את האי בצורה מדויקת ובה הוא נקרא בשם "הארץ הצפון-מזרחית" (Het Noord Ooster Land).
## גאולוגיה
מקורותיהם של טיפוסי הסלעים בנורדאוסטלנדט מגיעים מתקופות גאולוגיות שונות. חלקו הצפוני של האי בנוי מסלעים גבישיים כמו: שיש, קוורציט, צפחה, גנייס וגרניט. מזרחה לפיורד לידי פרנקלין (Lady Franklinfjorden) ולפיורד דובה (Duvefjorden) המסלע הוא ממקור געשי. מזרחה ודרומה לפיורד ריפ (Rijpfjorden) סלע היסוד עשוי מגרניט אדום. גרניט זה עשוי מגרגרים בינוניים. הוא מכיל מוסקוביט, ביוטיט, קוורץ, פלגיוקלז ואורתוקלז. הסלעים מתוארכים לתקופת הסילור המאוחרת.

סלעי גברו דיאבז מרובדים מתקופת הסילור נמצאים בכף לאורה (Kapp Laura) שבנקודה המזרחית ביותר בנורדאוסטלנדט, וכן על האי סטורויה (Storøya) ובחלקו המזרחי של האי קוויטייה (Kvitøya). בקצהו הדרומי של קויטויה הסלעים השכיחים ביותר הם גרניט וגנייס. בקצהו המזרחי של קרחון אוסטפונה (Austfonna) ניתן לראות ארבעה דורות של סלעים: גנייס, אמפיבוליט, גרניט אפור וגרניט ורוד. דרומה לפיורד והלנברג (Wahlenbergfjorden) יש שטח גדול של סלעי משקע, בעיקר אבן גיר ודולומיט מתור הקרבון ומתור הפרם. הסלעים הצעירים ביותר בנורדאוסטלנדט הם סוללות דיאבז מהקרטיקון-יורה, שמהווים את סלע היסוד של האי לאגויה (Lågøya) ובמוצאו של פיורד ברנווינס (Brennevinsfjorden).

פעילות קרחונית עיצבה את פני השטח של נורדאוסטלנדט במשך כמה עידני קרח. מישורים חלקים והרים בעלי מתאר מעוגל הם הנוף השכיח ביותר. ההרים הגבוהים ביותר באי בגובה של 600 מטרים מעל פני הים נמצאים בצפון האי. חלקו המזרחי של האי מכוסה בקרחונים והאזורים החשופים מועטים, אם כי בעשורים האחרונים הקרחונים נמסו במידת מה וחשפו שטחי קרקע חדשים. שני הקרחונים העיקריים באי הם קרחון אוסטפונה (Austfonna), ששטחו הוא 8450 קמ"ר המהווים כ-58% משטח האי, וקרחון ווסטפונה (Vestfonna), ששטחו 2445 קמ"ר. בין שני הקרחונים הללו משתרע השטח החשוף הגדול ביותר באי. קרחון בראסוולברין (Bråsvellbreen) הוא סעיף של קרחון ווסטפונה. ב-1937–1938 התנתק ממנו גוש הקרח הגדול ביותר שתועד אי פעם בסבאלברד. גוש ברוחב של 30 ק"מ גלש למרחק של 20 ק"מ לתוך מימי האוקיינוס.

## קישורים חיצוניים

* Bjørn Fossli Johansen (ed.), Øystein Overrein, Winfried Dallmann, "Nordaustlandet's geology and landscape", Norwegian Polar Institute, April 2009

קטגוריה:ערכים שבהם תבנית בריטניקה אינה מתאימה
קטגוריה:איים באוקיינוס הקרח הצפוני
קטגוריה:סבאלברד
קטגוריה:נורווגיה: איים לא מיושבים
דריה דומרצ'בה

**דריה ולדימירובנה דומרצ'בה** (בבלארוסית: **Дар’я Уладзіміраўна Домрачава**; נולדה ב-3 באוגוסט 1986 במינסק), היא ביאתלטית בלארוסית. היא האלופה האולימפית בעלת 6 מדליות מהמשחקים האולימפיים, מהן 3 מדליות זהב מאולימפיאדת סוצ'י (2014) ומדליית זהב מאולימפיאדת פיונגצ'אנג (2018). אלופת העולם בעלת 7 מדליות, מהן 2 מדליות זהב. היא בעלת 30 ניצחונות במסגרת סבב גביע העולם.

דומרצ'בה נולדה במינסק וגדלה בניאגאן שבסיביר. היא שירתה בקד"ב, סוכנות הביון הבלארוסית, עד 2014.

דומרצ'בה נישאה ב-2016 לביאתלט הנורווגי אולה איינר ביורנדלן ולזוג בת אחת.

## קישורים חיצוניים

* 

* דריה דומרצ'בה באתר *biathlonresults* 

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:ילידות 1986
קטגוריה:ביאתלטיות בלארוסיות
קטגוריה:אלופות אולימפיות: ביאתלון
קטגוריה:ביאתלטים באולימפיאדת ונקובר (2010)
קטגוריה:ביאתלטים באולימפיאדת סוצ'י (2014)
קטגוריה:ביאתלטיות באולימפיאדת פיונגצ'אנג (2018)
קטגוריה:משתתפות אולימפיאדת ונקובר (2010)
קטגוריה:זוכות מדליית כסף אולימפית מבלארוס
קטגוריה:אלופות אולימפיות מבלארוס
קטגוריה:זוכות מדליית ארד אולימפית מבלארוס
קטגוריה:זוכות מדליית ארד אולימפית: ביאתלון
קטגוריה:זוכות מדליית כסף אולימפית: ביאתלון
גל כהן

**גל כהן** (נולד ב-14 באוגוסט 1982) הוא כדורגלן עבר ישראלי ששיחק בעמדת הבלם וכיום עוזר מאמן נבחרת ישראל.

## קריירה
כהן נולד במושב דור והחל את הקריירה שלו במחלקת הנוער של מכבי חיפה. בגיל 17 עבר כהן למ.כ. נווה יוסף, ובשנת  חתם בהפועל פתח תקווה לחמש שנים, כאשר במקביל קיבל זימון לנבחרת הנוער ורשם בה הופעה אחת. בקיץ  הושאל להפועל נצרת עילית, ולאחר עונה אחת חזר לפתח תקווה.

בקיץ  חתם כהן בבני יהודה תל אביב, במדיה שיחק שלוש שנים עד שירדה לליגה הלאומית בסוף עונת .

ב-5 ביוני 2014 חתם כהן לשנתיים בקבוצת הפועל חיפה. לאחר עונה אחת בקבוצה, הודיע ב-29 באוקטובר 2015 על פרישה ממשחק פעיל בעקבות פציעה.

ב-7 ביוני 2019, לאחר שנתיים כמאמן קבוצת הנוער של הפועל רעננה, מונה לעוזר המאמן של מנחם קורצקי בקבוצה הבוגרת. ב-19 בפברואר 2020, בעקבות פיטוריו של ניסים אביטן, מונה למאמן הקבוצה, אך ב-24 במאי הוחלף על ידי אייל לחמן לאחר שני משחקים בלבד. עם סיום עונת 2019/2020 וירידתה של הפועל רעננה לליגה הלאומית מונה שוב למאמן הקבוצה ב-6 ביולי, עד שפוטר ב-10 בדצמבר 2020.

ב-17 ביוני 2021 מונה כהן לעוזר המאמן של ארווין קומאן בבית"ר ירושלים. לאחר התפטרותו של קומאן בדצמבר 2021, אימן כהן את הקבוצה באופן זמני עד למינויו של יוסי מזרחי למאמן הקבוצה הבוגרת.

ב-1 בפברואר 2024 מונה כהן למאמן בית״ר ירושלים לאחר ששימש בתור עוזרו של יוסי אבוקסיס שהתפטר מאימון הקבוצה. לאחר שלושה משחקים בהם לא השיגה הקבוצה נקודה פוטר מתפקידו והוחלף על ידי ברק יצחקי .ב-29 במאי 2024 מונה לעוזרו של מאמן נבחרת ישראל, רן בן שמעון.

## תארים
;בית"ר ירושלים (כעוזר מאמן)
* גביע המדינה: 2022/2023

## קישורים חיצוניים

* עמוד השחקן, באתר מוזיאון הפועל פתח תקווה

## הערות שוליים

קטגוריה:בלמי כדורגל ישראלים
קטגוריה:כדורגלני הפועל פתח תקווה
קטגוריה:כדורגלני הפועל נוף הגליל
קטגוריה:כדורגלני בני יהודה תל אביב
קטגוריה:כדורגלני הפועל חיפה
קטגוריה:מאמני כדורגל ישראלים
קטגוריה:מאמני הפועל רעננה
קטגוריה:דור (מושב): אישים
קטגוריה:ישראלים שנולדו ב-1982
רישומון

"**רישומון**" היא רצועת קומיקס שבועית מאת אילנה זפרן, שהופיעה בעיתון "עכבר העיר" בין השנים 2006-2013.
ממוזער|שמאל|כריכת אוגדן הקומיקס

רצועת הקומיקס "רישומון" החלה להתפרסם ביולי 2006. באותה עת שימשה זפרן כעורכת הגרפית של המגזין. בתחילה התפרסמה הרצועה על גבי כחצי עמוד, אולם לאחר זמן גדל שטחה לעמוד שלם. הרצועה מבוססת על

אירועים מחיי היום יום ונושאים אקטואליים, המוצגים דרך נקודת המבט של "רפי" ו"ספגטי", שני החתולים של דמות מחברת הקומיקס ובת זוגה, המכונות "אמא 1" ו-"אמא 2".

בשנת 2014 יצא לאור אלבום המאגד טורים מתוך הקומיקס בהוצאת "פרדס".
## קישורים חיצוניים
* 
*
*
*
*
*רישומון באתר עכבר העיר
קטגוריה:קומיקס ישראלי
קטגוריה:תרבות להט"ב
קטגוריה:העיר
קטגוריה:אילנה זפרן
אדגייה

ממוזער|250px|מפת האי
**אדגייה** (בנורווגית: **Edgeøya**, לעיתים מכונה באנגלית: Edge Island) הוא אי בלתי מיושב בקבוצת איי סבאלברד שבנורווגיה. זהו האי השלישי בגודלו בקבוצת האיים. כאי ארקטי הוא חלק משמרת הטבע הדרום-מזרחית של סבאלברד (Søraust-Svalbard naturreservat) ובית הגידול של דובי קוטב ואיילי צפון. חלקו המזרחי מכוסה בקרחון ושטחו הוא 5073 קמ"ר. האי נקרא על שם תומאס אדג' (Thomas Edge) סוחר אנגלי וצייד ליוויתנים שחי בין השנים 1588-1624. כיום נדירים הביקורים באי.

## היסטוריה
נסיבות גילויו של אדגייה שנויות במחלוקת. האי, או חלקים ממנו מופיעים על מפות שונות של מגלים שונים הטוענים לזכות הגילוי הראשונה של האי. בכל מקרה כל הטענות מתייחסות לגילויו של האי בזמנים שונים בעשור השני של המאה ה-17 על ידי הולנדים או אנגלים.

בין השנים 1743-1749 שהו ארבעה מלחים רוסים ניצולי ספינה טרופה על האי ושלושה מהם שרדו. מטפס ההרים והסופר דייוויד רוברטס כתב ספר על סיפור הישרדותם (Four Against The Arctic). מסקנתו הייתה שהמלחים היו על אי קטן בקבוצת האיים האלבמנאויה (Halvmåneøya) שמדרום מזרח לאדגייה.

יישוב של קבע לא התפתח מעולם על האי, אך פעילות של ציידי ניבתנים התקיימה באזור באופן אינטנסיבי ושרידים שלה ניתן לראות בכמה איים שמדרום לאדגייה.

## גאוגרפיה ואקולוגיה
בחלקו המערבי של אדגייה נמצא פיורד סטור (Storfjorden), המפריד בינו לבין שפיצברגן. בצפון שוכן מפרץ פרימן (Freemansundet) המפריד בין אדגייה לבין אי ברנץ (Barentsøya). בצפון ממזרח מפרץ אולגה (Olgastretet) מפריד בין אדגייה לבין ארץ המלך קרל (Kong Karls Land). בנוסף משתרעות קבוצות איים קטנות במזרח ובדרום. את חופו הדרומי של האי תופס הפיורד הגדול ביותר בו, פיורד טיוב (Tjuvfjorden). הנקודה הצפונית ביותר באי היא כף הוגלין (Kapp Heuglin).

מבחינה גאולוגית האי דומה למרכזו של האי שפיצברגן. המסלע הוא מעידן המזוזואיקון, במיוחד פצלים מתור הטריאס, אבן חול, שבתוכה מופיעים לעיתים סלעי דיאבז ושכבות מתור היורה בדרום-מערב האי וניתן להבחין בהשפעת הבלייה של הקרחונים. בחלקו המזרחי של האי משתרע קרחון גדול.

אדגייה וכמה מהאיים השכנים לו מהווים חלק משמורת הטבע הדרום-מזרחית של סבאלברד שהוכרזה על ידי הממשלה בשנת 1973. אוכלוסייה משמעותית של אייל הצפון מתקיימת באי והוא אתר חשוב לפעילות הרבייה של דוב קוטב.

## קישורים חיצוניים

* אתר המוקדש לאי
* על אדגייה באתר המכון הארקטי הנורווגי 

קטגוריה:איים באוקיינוס הקרח הצפוני
קטגוריה:סבאלברד
קטגוריה:נורווגיה: איים לא מיושבים
סמארה (עיר)

**סמארה** (בערבית: **السمارة**) היא עיר בסהרה המערבית השוכנת בחלק של הטריטוריה הנשלט על ידי מרוקו. אוכלוסיית העיר מנתה 40,347 תושבים נכון לשנת 2004. בעיר פועל שדה תעופה.

## היסטוריה
סמארה הוקמה כנווה מדבר ב-1869. זוהי העיר הראשית היחידה בטריטוריה שלא הוקמה על ידי הספרדים. במרכז העיר ניצבים חורבות מבצר שבתחומו ניצב מסגד. מיקומה של העיר נקבע עקב היותה שוכנת על נתיבי שיירות. ב-1902 הגיע לעיר שייח' מא אל-עיניאן (محمد مصطفى بن محمد فاضل ماء العينين الشنكيطي) שקבע את העיר כבירתו וכמרכז דתי. השיח' בנה בעיר ספרייה אסלאמית והעיר הפכה להיות מרכז ללימודי האסלאם.

ב-1904 הכריז השיח' אל עיניאן מלחמת קודש – ג'יהאד כנגד הכיבוש הצרפתי. במהלך המלחמה נגדו נבזזה העיר כמעט לחלוטין על ידי הצבא הצרפתי ב-1913 והספרייה שבה נהרסה. לאחר מכן הועברה העיר לשליטת ספרד. ב-1934 נהרסה העיר בשנית על ידי הצבא הספרדי לאחר מרד נגד שלטון ספרד.

ב-1975, לאחר פינוי סהרה המערבית על ידי ספרד, השתלטה מרוקו על הטריטוריה וב-1976 כבש צבא מרוקו את העיר מידי חזית הפוליסריו. עד היום קיים ליד טינדוף שבאלג'יריה מחנה פליטים בשם סמארה בו שוהים פליטים מהאזור.

## קישורים חיצוניים

* ערך על סמארה מתוך lexicorient.com

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:סהרה המערבית: ערים
קטגוריה:יישובים שהוקמו ב-1869
חנון המשחקים הזועם

**The Angry Video Game Nerd** היא סדרת רשת אמריקאית שנוצרה לראשונה בשנת 2004 עם שני פרקים תחת השם **Worst [[Nintendo Entertainment System|NES]] Games** והייתה חלק מאוסף הזהב  סינמסקר בקלטת וידאו (באנגלית: **Cinemassacre Gold Collection**.), יחד עם עוד סרטים נוספים של יוצר הערוץ.

## היסטוריה
התוכנית נוצרה על ידי הקומיקאי ג'יימס רולף, שאף מככב בה, ועוסקת בביקורות של "חנון" על משחקי וידאו ישנים ולא מוצלחים המאופיינים באיכות נמוכה של גרפיקה, רמות קושי לא סבירות, או עיצוב גרוע, על אף שמדי פעם הסדרה עוסקת גם במשחקי רטרו טובים (כגון סופר מריו). לעיתים הסדרה עוסקת בקונסולות כושלות ומסקרת מספר משחקים שלהן. החנון הוא גיימר קצר רוח שמנבל את פיו תכופות. דמותו יוצרת סיטואציות קומיות רבות, בשל שימוש תכוף בגסויות, שפה מלוכלכת וצריכה של אלכוהול תוך כדי משחק במשחקי הווידאו אותם הוא סוקר. הסדרה מאופיינת גם באפקטים מיוחדים ורמת השקעה כללית גבוהים ביותר לתוכנית אינטרנט, זאת כתוצאה מהיותו של ג'יימס יוצר סרטים ביתיים המנוסה במספר רב של סוגי אפקטים (סטופ מושן, קליימושן, אנימציה, CGI). הסדרה הופיעה באינטרנט לראשונה ב-Cinemassacre, ולאחר מכן הפכה לתוכנית גם ביוטיוב, ScrewAttack ו-Gametrailers. שם הסדרה שונה במרוצת השנים מ"**Angry Nintendo Nerd**" ל"**Angry Video Game Nerd**" במטרה למנוע ענייני סימנים מסחריים עם חברת נינטנדו. בעקבות שינוי זה, ג'יימס עבר לסקור משחקים מחברות אחרות כמו אטארי וסגה. סרט באורך מלא, Angry Video Game Nerd: The Movie, יצא בשנת 2014, 10 שנים לאחר הפרק הראשון.

ב-2006, לאחר בקשות חוזרות ונשנות של חברו, מייק מאטיי, החליט ג'יימס ליצור עוד פרקים של הסדרה. תחילה, היה ניתן לצפות בסדרה רק באתר של ג'יימס (CineMassacre), אולם ב-2006, לאחר צבירת הפופולריות של הסדרה ושיתוף פעולה עם האתרים ScrewAttack ו-GameTrailers, הסדרה עלתה לשידור באתר יוטיוב ונמשכת עד היום. בנוסף, הסדרה משודרת ב-Amazon Prime החל מ-2018.

החל מה-24 בספטמבר 2008 ועד 2010, שיתף "החנון" פעולה עם מבקר אינטרנטי מפורסם אחר, דאג ווקר, על מנת ליצור יריבות פיקטיבית בין הדמויות המפורסמות ביותר של השניים: חנון המשחקים הזועם והנוסטלג'יה קריטיק (Nostalgia Critic). שיתוף הפעולה החל בתור סדרת סרטונים בהם "החנון" ו"הקריטיק" הקניטו זה את זה ואף נלחמו. כיום הם בעיקר מתייחסים זה אל זה בזלזול אך הם גם יוצרים סרטונים משותפים ו"החנון" גם הופיע בהופעות קמע בכל הסרטים שיצר ווקר, "אחלהלנד" (Kickassia), "האבירים השכונתיים" (Suburban Knights) ו"לברוח בעוז" (To boldly flee). רולף גם לקח חלק בסרטון לציון שנה לפעילות "awesome channel" שווקר הוא חלק ממנו. במסגרת הסרטון התחלקו הגיימרים והסוקרים של האתר לשתי קבוצות והתאגדו מאחורי החנון והקריטיק בהתאמה לקרב שבסוף יוצא משליטה.

## שחקנים
[ממוזער|[נוסטלג'יה קריטיק|דאג ווקר (מימין), וג'יימס רולף (משמאל) נפגשים פנים מול פנים בשנת 2008]]
*ג'יימס רולף (יוצר הסדרה, מגלם את החנון)
*מייק מאטיי (כותב פרקים, מצייר כותרות, ומגלם אורחים שונים כמו באגס באני ופרדי קרוגר)
*קייל ג'סטין (כתב את שיר הנושא בכמה גרסאות, וגם שירים אחרים מיוחדים, ספיידרמן)

## קישורים חיצוניים

* 

קטגוריה:סדרות קומדיה אמריקאיות
קטגוריה:יוטיוברים
בוז'דור

**בוז'דור** או **ראס בוז'דור** (בערבית: **بوجدور**, בספרדית ובפורטוגזית: **Cabo Bojador**, בצרפתית: **Cape Boujdour**) היא עיר השוכנת על לשון יבשה בשם זה שעל חלקו הצפוני של חופה של סהרה המערבית. אוכלוסיית העיר מנתה 36,843 תושבים נכון לשנת 2004.

עד שנת 1434 הסתיימו נתיבי ההפלגה של הספנות האירופאית בכף בוז'דור. הראשון שהפליג מעבר לנקודה זו היה הספן הפורטוגזי ז'יל איאנש (Gil Eanes) שהצליח בכך בניסיונו השני לאחר שנשלח על ידי הנסיך אנריקה הספן.

האזור היה בשליטה ספרדית החל משנת 1885. גם לצרפת היו תביעות לשליטה באזור וב-1900 נמסר השטח לשליטה ספרדית על פי הסכם בין שתי המדינות. ב-1975 פינתה ספרד את הטריטוריה ומרוקו השתלטה על השטח. האזור הוא זירה להתנגשויות בין צבא מרוקו לבין כוחות חזית הפוליסריו. מחנה פליטים ליד העיר טינדוף שבאלג'יריה נושא את שם העיר.

## ראו גם
* הקפת כף בוז'דור

## קישורים חיצוניים

## הערות שוליים

קטגוריה:סהרה המערבית: ערים
דייוויס

קטגוריה:שמות משפחה
קטגוריה:שמות משפחה המבוססים על השם דוד
קטגוריה:שמות משפחה ולשיים
ביר גנדוז

**ביר גנדוז** (בערבית: **بئر كندوز**) הוא כפר בדרום סהרה המערבית, על גבול מאוריטניה. אוכלוסיית הכפר מונה 4,625 תושבים נכון לשנת 2014. במקום קיימים עמדה של צבא מרוקו ונקודת מעבר גבול.

## קישורים חיצוניים

קטגוריה:סהרה המערבית: יישובים
לה לאמנטין

**לה לאמנטין** (בצרפתית: **Le Lamentin**) היא עיירה והקומונה השנייה בגודלה במחוז שמעבר לים של מרטיניק של צרפת. העיירה ממוקמת בחלקו המרכזי של האי והיא חלק מהמטרופולין של בירת המחוז פור-דה-פראנס. אוכלוסיית העיירה עמדה בשנת 2007 על 39,442 תושבים ושטחה הוא 62.32 קמ"ר. בעיר פועל נמל התעופה הבינלאומי של האי.

קהילת לה למנטין היא אחת העיירות הגדולות במרטיניק, שהיא החלק של הודו המערבית הצרפתית. הקהילה ידועה כמרכז תחבורה ועסקים של המדינה, עם שפע חברות או עסקים הממוקמים בה. זהו גם מקום תעשייתי ומרכז חקלאות, עם חוות רבות וחברות קטנות המייצרות יבולים, פירות טרופיים ומוצרים אחרים. יש כמה אזורי תעשייה ומסחר קטנים בעיר.

## דמוגרפיה
אוכלוסיית העיירה, נכון לשנת 2020, מונה 39,628 תושבים. עד שנת 2017 נמצאה אוכלוסיית העיירה במגמת עלייה, אך מאז פחתה מעט אוכלוסייתה.

## אקלים

## ערים תאומות
* 

## קישורים חיצוניים

* 

## הערות שוליים

קטגוריה:מרטיניק: ערים
דאח'לה

**דאח'לה** (בערבית: **الداخلة**, בברברית: **ⴻⴷⴷⴰⵅⵍⴰ**), לשעבר **וייה סיסנרוס** (בספרדית: **Villa Cisneros**) היא עיר בסהרה המערבית הנמצאת תחת שליטת מרוקו. העיר היא המרכז המנהלי של מחוז ואדי אל-ד'הב לכוירה (وادي الذهب لكويرة). מספר תושבי העיר עמד בשנת 2004 על 58,104 תושבים. העיר שוכנת על חצי אי צר – חצי אי "ריו דה אורו" (דהיינו, חצי אי נהר הזהב; בספרדית: Península de Río de Oro; בערבית: شبه جزيرة وادي الذهب) – על חוף האוקיינוס האטלנטי כ-550 ק"מ מדרום לבירת הטריטוריה לעיון.

## היסטוריה
האזור היה מיושב על ידי ברברים מאז העת העתיקה. דאח'לה הוקמה או לכל הפחות הורחבה על ידי המתיישבים הספרדים. האינטרס של הספרדים בחופים המערביים של מדבר סהרה היה קשור לפעילות הדיג שנוהלה מתוך המושבה הספרדית של האיים הקנריים ולאיום שנשקף מצדם של שודדי ים. הספרדים עסקו בפעילות דיג ענפה ובצייד לווייתנים בכל חופי מערב אפריקה החל מראשית המאה ה-16 ועד לאמצע המאה ה-20. ב-1884 הוקמה דאח'לה באופן רשמי ונבנה במקום מזח דיג.
בתקופה הקולוניאלית שימשה העיר כבירת המושבה ריו דה אורו שהייתה אחד משני החלקים של סהרה הספרדית (כיום סהרה המערבית). הספרדים בנו בעיר מבצר (שנהרס על ידי המרוקאים ב-2004) וכנסייה שקיימת עד היום. במקום היה גם בית כלא שפעל בעיקר בתקופת מלחמת האזרחים בספרד ונכלאו בו מתנגדי המשטר של פרנקו.

בשנות השישים בנו הספרדים בעיר נמל תעופה ובינואר 1976 המריאו ממנו אחרוני החיילים הספרדים כאשר ספרד פינתה מיוזמתה את המושבה. בין השנים 1975–1979 הייתה דאח'לה בירת המחוז הדרומי של סהרה המערבית שנשלט אז על ידי מאוריטניה. ענפי הכלכלה העיקריים של העיר הם דיג ותיירות.

## קישורים חיצוניים

* 
* lexicorient.com

## הערות שוליים

קטגוריה:סהרה המערבית: ערים
קטגוריה:מרוקו: ערי חוף
קטגוריה:יישובים שהוקמו ב-1884
העסקן

**העסקן** (באנגלית: **Casino Jack**) הוא סרט סאטירה פוליטי ביוגרפי שיצא בשנת 2010 בכיכובו של קווין ספייסי ובבימויו של ג'ורג' היקנלופר. הסרט מתמקד בקריירה של השדלן ואיש העסקים ג'ק אברמוף בוושינגטון, שהיה מעורב בפרשת שחיתות מסיבית שהובילה להרשעתו ואף להרשעתם של חבר הקונגרס בוב ניי ושל תשעה שדלנים ואנשי קונגרס נוספים.

בשנת 2006 הורשע אברמוב בהונאה, קשירת קשר והעלמת מס, ובנוסף בקבלת מתנות, ארוחות יקרות וטיולי ספורט בתמורה לטובות הנאה פוליטית. גזר דינו היה שש שנים, ומתוכן הוא ריצה שלוש וחצי שנים בכלא הפדרלי, ולאחר מכן עבר לשיקום במתקן מיוחד העוזר לאסירים להסתגל לחיי האזרחות. הוא שוחרר ב-3 בדצמבר 2010.

ב-2010 היה ספייסי מועמד לפרס גלובוס הזהב עבור השחקן הטוב ביותר, בסופו של דבר הפסיד לפול ג'יאמאטי על תפקידיו ב"גרסתו של בארני".

## עלילה
סיפורו של הפוליטיקאי ואיש העסקים האמריקאי ג'ק אברמוף, אשר הורשע במרמה ובשחיתות באחד מתיקי המשפט הנודעים בארצות הברית של השנים האחרונות. הרשעתו של אברמוף הובילה להרשעתם של שניים מבכירי העובדים בבית הלבן.

## הפקה
הצילומים נערכו בחודש יוני 2009 במקומות שונים ברחבי המילטון, אונטריו, קנדה, באוניברסיטת מקמאסטר ובמרכז העיר המילטון. הסרט תוכנן לצאת לאקרנים בחודש דצמבר 2010, והוקרן בבכורה בפסטיבל הסרטים הבינלאומי של טורונטו. זה היה סרטו האחרון של היקנלופר. הוא נפטר ב-29 באוקטובר 2010, שבעה שבועות לפני הקרנת הבכורה של הסרט ב-17 בדצמבר 2010.

## שחקנים

## קישורים חיצוניים

* 
* ביקורת, באתר (סינמקס)

קטגוריה:סרטי 2010
קטגוריה:סרטים קנדיים
קטגוריה:סרטים ביוגרפיים אמריקאיים
קטגוריה:סרטי דרמה קומית
הקורפוס ה-20 (האימפריה העות'מאנית)

**הקורפוס ה-20 של הצבא העות'מאני** (בטורקית: **Yirminci Kolordu**) היה קורפוס עות'מאני אשר במהלך מלחמת העולם הראשונה, נטל חלק בקרבות החזית המקדונית ובמערכה על סיני וארץ ישראל.

## הקמת הקורפוס ופעילותו
בספטמבר 1916 פנה הפיקוד הגרמני לעות'מאנים בבקשה לשלוח כוחות צבא לתגבור מערך מעצמות המרכז בחזית המקדונית. שר המלחמה העות'מאני אנוור פאשה נעתר לבקשה ושלח לחזית את דיוויזיית הרגלים ה-50. בהמשך נשלחה לחזית גם דיוויזיית הרגלים ה-46 וביחד יצרו את הקורפוס ה-20. למפקד הקורפוס מונה מירליווה אבדילקרים פאשה אשר קבע את מפקדתו בדרמה. הכוחות העות'מאניים הוצבו בגזרות הערים סרס ודרמה ונטלו חלק מועט במלחמת ההתשה שהתפתחה בחזית.

מצבם של העות'מאנים בחזיתות אחרות הוביל את הפיקוד הבכיר לפעול להוצאת הכוחות מהחזית המקדונית. ב-19 במרץ 1917 הועברה הדיוויזיה ה-46 מתוך הקורפוס ה-20 לחזית עיראק ועד אמצע אפריל הושלם פינויה מהחזית המקדונית. הדיוויזיה ה-50 נשארה באזור העיר דרמה ובשלהי מאי הועברה לגזרת העיר חלב ומשם לגזרת ארץ ישראל ובה השתתפה בקרבות המערכה על ארץ ישראל. בהמשך, הוחלפו דיוויזיות הקורפוס באחרות.

## מבנה הקורפוס
במהלך קרבות החזית המקדונית, סופח הקורפוס ה-20 לארמייה השנייה של צבא בולגריה. הקורפוס כלל שתי דיוויזיות ה-50 וה-46. כל דיוויזיה הורכבה מ-4 רגימנטים, 3 רגימנטי רגלים ורגימנט ארטילריה. בנוסף, סופח לגיס ה-20 רגימנט האפסנאות ה-16 העות'מאני. מיוני ועד ספטמבר 1918 כלל הגיס את האוגדות ה-26 וה-53 והוא לחם בגזרת ארץ ישראל. בראשית 1919 הורכב הקורפוס מהדיוויזיות ה-23 וה-24. כל דיוויזיה הורכבה מ-3 רגימנטי רגלים והן הוצבו במרכז אנטוליה.

## הערות שוליים

קטגוריה:האימפריה העות'מאנית: היסטוריה צבאית
קטגוריה:בולגריה במלחמת העולם הראשונה
קטגוריה:החזית המקדונית במלחמת העולם הראשונה
קטגוריה:האימפריה העות'מאנית במלחמת העולם הראשונה
קטגוריה:קרבות מלחמת העולם הראשונה בארץ ישראל
20
לה דזיראד (עיר)

**לה דזיראד** (בצרפתית: **La Désirade**) היא קומונה בגוואדלופ, מחוז צרפת מעבר לים. העיר משתרעת על כל האי לה דזיראד ועל איי פטיט-טר. 

השטח המיושב נמצא בעיקר בדרום האי לה דזיראד כאשר באיי פטיט-טר, שנמצאים 5 ק"מ דרום מערבית לנקודה הדרומית של לה דזיראד, אין כלל אוכלוסייה והאיים מוגדרים כשמורת טבע. 

החל ממפקד האוכלוסין של שנת 1961, אוכלוסיית העיר נותרת סביב 1,600 תושבים.

## קישורים חיצוניים

* 

קטגוריה:גוואדלופ: קומונות
קטגוריה:צרפת: ערי חוף
ריבייר-פילוט

**ריבייר-פילוט** (בצרפתית: **Rivière-Pilote**) היא עיירה וקומונה במחוז שמעבר לים של מרטיניק של צרפת.

העיירה ממוקמת בקצה הדרומי של מרטיניק באזור שהוא פופולרי בקרב בעלי יאכטות. ריבייר-פילוט שוכנת בפנים האי על גדות נהר גרנד פילוט (Grande Pilote) שמנקז את האזור ההררי של שמורת טבע אזורית. מבני העיירה הם בעיקר בין קומה אחת או שתיים ופועלים בה כמה חנויות, בתי קפה ובארים.

## דמוגרפיה
אוכלוסיית העיירה, נכון לשנת 2020, מונה 11,675 תושבים. בעבר, אוכלוסיית העיירה מנתה מעל 12,000 תושבים ואף מעל 13,000 תושבים, אך בשנים האחרונות היא נמצאת במגמת ירידה.

## קישורים חיצוניים

## הערות שוליים

קטגוריה:מרטיניק: ערים
לה דזיראד

האי **לא דזיראד** (בצרפתית: **La Désirade**) הוא אי בארכיפלג האנטילים הקטנים. שטח האי הוא חלק מעיר בעלת אותו שם שכוללת בשטחה גם את איי פטיט-טר.

לפי הארכאולוגים באי עדויות להתיישבות של אינדיאנים כבר במאה השלישית. 
לה דזיראד היא האדמה הראשונה שנראתה, 21 ימים לאחר שעזב את האיים הקנריים, על ידי כריסטופר קולומבוס וספניו במסעיהם השני ב-1493. 
ב-1648 האי עבר לחסותה של גוואדלופ לאחר כיבושם על ידי צרפת. במהלך המאה השבע עשרה באי הוקמה מושבת מצורעים במזרח האי, מושבה שנסגרה ב-1952.

## קישורים חיצוניים

* 

קטגוריה:גוואדלופ: גאוגרפיה
קטגוריה:האנטילים הקטנים
קטגוריה:צרפת: איים
לה רובר

**לה רובר** (בצרפתית: **Le Robert**) היא עיירה והקומונה השלישית בגודלה באי מרטיניק. העיירה ממוקמת בחלקו הצפון-מזרחי של האי. בעיר פועלים כנסייה, מועדון לספורט ימי, אצטדיון ומגרשי ספורט.

## דמוגרפיה
אוכלוסיית העיירה, נכון לשנת 2020, מונה 21,627 נפשות. האוכלוסייה נמצאת במגמת ירידה מאז 2007, אז הגיעה לשיא של מעל 24,000 תושבים.

## קישורים חיצוניים

* 

## הערות שוליים

קטגוריה:מרטיניק: ערים
איי פטיט-טר

איי **פטיט-טר** (בצרפתית: **Îles de la Petite-Terre**) הם שני איים לא מיושבים השייכים לגוואדלופ, צרפת. את שני האיים ("טר דה או" ו"טר דה בא") מקיפה שונית אלמוגים. האי מקושר מבחינה אדמיניסטרטיבית לאי לה דזיראד. איי פטיט-טר נמצא 12 ק"מ מדרום לאי לה דזיראד ו-12 ק"מ דרום-מזרחית לחצי אי פואנט דה שאטו שהוא הנקודה המזרחית ביותר של האי גרנד טר.

האיים מוגנים והם שמורות טבע לאומיות של צרפת.

## היסטוריה
תושביהם הקדומים של האיים הקריביים חיו באיים מהמאה החמישית לתחילת המאה השש עשרה והם חיו מגידול מקנה, דייג וגידול כותנה שהתאפשר באגירת מי גשמים בבורות.

האיים התגלו על ידי כריסטופר קולומבוס ב-1493 אך לא יושבו על המאה השבע עשרה בגלל מחסור במי שתייה. ההתיישבות האנושית באי הסתיימה ב-1972.

## גאוגרפיה
הארכיפלג מורכב משני איים. הגדול מביניהם הוא *טר דה בא* ששטחו 1.5 קמ"ר ובו נמצא המגדלור הקדום ביותר בגוואדלופ ומגיע לגובה 35 מטר. האי השני הוא *טר דה או* ששטחו 0.2 קמ"ר.

הפאונה מורכבת מאיגואנת האנטילים הקטנים עם 9,500 פריטים, ציפורים נודדות, צבי ים שמטילים את ביציהם בחופים. כמו כן, דגים רבים גרים בסביבות האיים ובלגונות ומוגנים על ידי שונית האלמוגים. על מנת לשמור על בעלי החיים הוכרזו האיים כשמורת טבע מאז 1998.

## קישורים חיצוניים

## הערות שוליים

קטגוריה:גוואדלופ: גאוגרפיה
קטגוריה:האנטילים הקטנים
פטיט-טר
ולקו קאדייביץ'

**ולקו קאדייביץ**' (בסרבית באותיות לטיניות: **Veljko Kadijević**, בסרבית בכתב קירילי: **Вељко Кадијевић**; 21 בנובמבר 1925 – 2 בנובמבר 2014) היה גנרל בצבא העממי היוגוסלבי (JNA). הוא היה שר ההגנה ברפובליקה הפדרלית הסוציאליסטית של יוגוסלביה מ-1988 עד התפטרותו ב-1992, כך שלמעשה היה מפקד ה-JNA במלחמת עשרת הימים בסלובניה ובשלבים הראשונים של מלחמת העצמאות של קרואטיה.
## חייו
קאדייביץ' נולד בכפר גלאווינה דוניה (Glavina Donja) שבקרבת העיירה אימוצקי שבדלמטיה, קרואטיה, אז חלק מממלכת יוגוסלביה, לאב סרבי ולאם קרואטית. ב-1941 הוא הצטרף לפרטיזנים היוגוסלבים של טיטו, שלחמו במדינות הציר שפלשו למדינה. ב-1943 הצטרף באופן רשמי למפלגה הקומוניסטית של יוגוסלביה. לאחר המלחמה הוא למד באקדמיה הצבאית, ולאחר מכן בזו הגבוהה יותר בבלגרד. במהלך שנות ה-80 הפך לבן טיפוחיו של שר הביטחון בראנקו מאמולה (Mamula), ומאוחר יותר לסגנו. הוא החליף את מאמולה ב-1988. לאחר שתמך בראש הממשלה אנטה מרקוביץ' ובמאמציו לשמור על הפדרציה, החל מ-1990 הפך לבעל ברית מסויג של נשיא סרביה סלובודן מילושביץ' והתרחק ממרקוביץ'. לאחר הכישלונות בסלובניה ובקרואטיה, מרקוביץ' דרש את התפטרותו ב-1992. לאחר פרישתו עבר להתגורר בסרביה.

כשבית הדין הפלילי הבינלאומי ליוגוסלביה לשעבר זימן אותו כעד בסתיו 2001, הוא טס למוסקבה ביום המחרת. הוא ביקש מעמד של פליט ב-2005, וקיבל אזרחות רוסית ב-2008 בהוראתו של הנשיא דמיטרי מדבדב. לאחר מספר הרשעות בפשעי מלחמה, ב-2007 המשטרה הקרואטית, ומאוחר יותר האינטרפול הוציאו צו מעצר. לאחר שקיבל אזרחות רוסית, ממשלת קרואטיה שלחה בקשה לרוסיה להסגרתו. בקשה זו נדחתה. הוא נפטר ב-2014 במוסקבה.

## לקריאה נוספת

## קישורים חיצוניים
* ריאיון עם קאדייביץ' בידי רשת RTS במוסקבה: חלק 1/5, 2/5, 3/5, 4/5, 5/5

## הערות שוליים

קטגוריה:גנרלים סרבים
קטגוריה:פוליטיקאים יוגוסלבים
קטגוריה:גנרלים בצבא יוגוסלביה
קטגוריה:שרי ממשלות יוגוסלביה
קטגוריה:מעוטרי עיטור הכוכב של יוגוסלביה
קטגוריה:ילידי 1925
קטגוריה:נפטרים ב-2014
בובאיסר סאיטייב

**בובאיסר סאיטייב** (ברוסית: **Бувайса́р Хами́дович Сайти́ев**; 11 במרץ 1975 – 2 במרץ 2025) היה מתאבק רוסי ממוצא צ'צ'ני. 3 פעמים אלוף אולימפי (אטלנטה 1996, אתונה 2004 ובייג'ינג 2008), 6 פעמים אלוף עולם (1995, 1997, 1998, 2001, 2003 ו-2005) ו-6 פעמים אלוף אירופה, בהיאבקות חופשית במשקל בינוני (עד 74 ק"ג), יותר מכל מתאבק אחר בהיסטוריה האולימפית ואליפות העולם במשקל זה.

## ביוגרפיה
בובאיסר סאיטייב נולד בחסוויורט (דגסטן). הוא התחיל להתאמן בהיאבקות בגיל שש. בשנת 1988 אביו נהרג בתאונת דרכים ואימו טיפלה בששת ילדיה לבד. בשנת 1990 הוא עבר לפנימייה ספורטיבית בנובוקוזנצק ולאחר מכן עבר לנובוסיבירסק.

### 1995
#### אלוף עולם
באליפות העולם שנערכה בשנת 1995 זכה לראשונה במדליית זהב ובהמשך ניצח באליפות העולם עוד חמש פעמים.

### 1996
#### אלוף אולימפי
באולימפיאדת אטלנטה (1996) הוא ניצח בכל הקרבות וזכה במדליית זהב. בכך הוא היה האלוף האולימפי בהיאבקות הצעיר ביותר וגם הצ'צ'ני הראשון שזכה במדליית זהב אולימפית.

בשנים 1995–2000 הוא לא הפסיד באף קרב בתחרות רשמית.

### 2000
באולימפיאדת סידני (2000) הוא הגיע למשחקים פצוע והפסיד בקרב השני ואל הצליח להגן על תוארו.

### 2004 - 2008
באולימפיאדת אתונה (2004) ובאולימפיאדת בייג'ינג (2008) זכה במדליית זהב אולימפית פעמיים ברציפות.

בשנת 2009 סאיטייב הודיע על כך שהוא פורש מתחרויות.

## חיים אישיים
אחיו, אדם סאיטייב , אלוף אולימפי (סידני 2000) בהיאבקות חופשית במשקל בינוני עד 85 ק"ג.

סאיטייב היה בעל דרגת תת-קולונל בצבא רוסיה ולקח חלק בפעילות ציבורית באיגוד ההיאבקות הרוסית.

## מותו המסתורי
סאיטיב מת במוסקבה ב-2 במרץ 2025, תשעה ימים לפני יום הולדתו ה-50. נסיבות מסתוריות אופפות את מותו של סאיטייב. מנכ"ל פדרציית ההיאבקות הרוסית, מחמוד מגומדוב, הצהיר שסאיטייב מת מדום לב, ושר הספורט הרוסי מיכאיל דגטיארב אמר שסאיטיב היה חולה, וביקר לעיתים קרובות במרכזים רפואיים. אך ערוץ הטלגרם "באזה", המקושר לשירותי הביטחון הרוסיים, טען: "סאיטייב נפל מחלון חדר השינה שלו". אב הבית מצא את סאיטייב שוכב פצוע על הקרקע ליד בית מגורים ברחוב מינסקאיה, במוסקבה והזעיק אמבולנס. סאיטיב מת מאוחר יותר מפצעיו בבית החולים.

מנהיג צ'צ'ניה, רמזן קדירוב, הכריז על שלושה ימי אבל בצ'צ'ניה לכבוד סאיטייב.

## תארים והישגים
* בשנים 1996, 1997, 1998, 2003 ו-2005 הוא קיבל את תואר המתאבק הטוב בעולם מטעם איגוד ההיאבקות הבינלאומי.

## קישורים חיצוניים

## הערות שוליים

קטגוריה:מתאבקים בסגנון חופשי
קטגוריה:אלופים אולימפיים: היאבקות
קטגוריה:אלופים אולימפיים מרוסיה
קטגוריה:מתאבקים רוסים
קטגוריה:מתאבקים באולימפיאדת אטלנטה (1996)
קטגוריה:מתאבקים באולימפיאדת סידני (2000)
קטגוריה:מתאבקים באולימפיאדת אתונה (2004)
קטגוריה:מתאבקים באולימפיאדת בייג'ינג (2008)
קטגוריה:צ'צ'נים
קטגוריה:חברי הדומה הממלכתית
קטגוריה:מעוטרי עיטור הידידות (רוסיה)
קטגוריה:רוסים שנולדו ב-1975
קטגוריה:רוסים שנפטרו ב-2025
סנט-מארי (מרטיניק)

**סנט-מארי** (בצרפתית: **Sainte-Marie**) היא עיירה והקומונה החמישית בגודלה במחוז שמעבר לים הצרפתי, מרטיניק. העיירה שוכנת בצדו הצפון-מזרחי של האי, גובל בצפון על ידי עיריית מריגוט, בדרום מערב על ידי עיריית גרוס-מורן ובדרום על ידי טריניטי. שטח המחוז הוא 4456 דונם, והאוכלוסייה מונה 17,594 תושבים. הפעילות החקלאית היא הדומיננטית עם יותר מ-500 חוות, מזקקה וגנים קריאוליים רבים.

הפעילות התעשייתית עדיין קיימת במזקקת סנט ג'יימס המייצרת 4.5 מיליון ליטר רום מ-250 דונם של קנה סוכר.

## דמוגרפיה
אוכלוסיית העיירה, נכון לשנת 2020, מונה 14,843 תושבים. אוכלוסיית העירה נמצאת בירידה מאז שנת 1999, אז עמדה על מעל ל־20,000 תושבים.

## קישורים חיצוניים

* 
## הערות שוליים

קטגוריה:מרטיניק: ערים
סכר עצירה

[ממוזער|250px|סכר עצירה על נהר ה[אוהיו (נהר)|אוהיו בסמוך לאולמסטד (Olmsted), אילינוי, נבנה במטרה להקים את סכר אולמסטד]]
[ממוזער|250px|סכר עצירה במהלך בניית [תא שיט|תאי שיט בסכר מונטגומרי פוינט (Montgomery Point Lock and Dam)]]
**סכר עצירה** הוא מונח מתחום הנדסת משאבי מים וסביבה, סכר או מחסום זמני הבנוי בתוך גוף מים או זוג מחסומים הבנויים לאורך גוף מים היוצרים מתחם מגודר והמאפשרים לשאוב את המים מהמתחם על מנת ליצור סביבת עבודה יבשה כדי לבצע מיזמי בנייה גדולים. מתחמים מגודרים בעזרת סכרי עצירה משמשים בדרך כלל לבניית אסדות קידוח, נציבים של גשרים ומבני תמיכה הנבנים בתוך או מעל למים. סכרי עצירה אלו הם בדרך כלל מבני פלדה שרותכו עם מרכיבים הבנויים מקִיר-מִשְׁגָּמִים (sheet pile wall) וקורות עץ. לאחר שעבודת הבנייה מסתיימת נוהגים לפרק מבנים אלו.

עבור בניית סכרים נוהגים לבנות שני סכרי עצירה. אחד במעלה הזרם מעל אתר הסכר המיועד והשני במורד הזרם, לאחר שנבנו קודם לכן מנהרות הטיה או תעלות הטיה במטרה שמי הנהר יוסטו מאתר בניית הסכר. מטרת סכר העצירה במעלה הנהר להסיט את מי הנהר אל תעלות ההטיה, ומטרת סכר העצירה במורד הנהר למנוע את חזרת המים ממוצא תעלת ההטיה אל אתר הסכר. סכרי עצירה אלו הם בדרך כלל סכרי סוללה קונבנציונליים הבנויים מאדמה וסלעים, אם כי במקרים מסוימים נעשה שימוש גם בבטון. בדרך כלל לאחר השלמת הסכר ומבני העזר שלו מסלקים את סכר העצירה שבמורד הזרם, והסכר שבמעלה הזרם מוצף לאחר שתעלת ההטיה נחסמת והמאגר מאחורי הסכר מתחיל להתמלא. כתלות בגאוגרפיה של אתר הסכר, בחלק מהמקרים בונים סכר עצירה בצורת האות U יחד עם בניית חצי מהסכר. כאשר חצי זה מושלם מסלקים את סכר העצירה ובונים סכר חדש דומה בצד הנגדי של הנהר על מנת לאפשר את בניית החצי השני של הסכר.

לעיתים משתמשים בסכרי עצירה במספנות, כאשר זה בלתי מעשי להציב ספינה במבדוק יבש לשם תיקונים או שינויים. דוגמה לסוג שינוי כזה הן פעולות מסוימות הנעשות לשם הארכת ספינה.

## קישורים חיצוניים

* 

* Sheet Piling Cofferdam Building
* Portable Cofferdam at phrontistery.info
* Temporary Cofferdam


## הערות שוליים

עצירה
קגואס

**קגואס** (בספרדית: **Caguas**) היא עיר בפוארטו ריקו. העיר נמצאת במרחק של כ-32 קילומטרים מבירת פוארטו ריקו, סן חואן, והיא נחשבת לחלק מהאזור המטרופוליטני שלה.

## היסטוריה
העיר נוסדה ב-1 בינואר 1775 בשם סן סבסטיאן דל פיניאל דה קגואס, שקוצר בהמשך לשם הנהוג בימינו. העיר נקראת על שמו של קגואס, שהיה הקאסיקה (השם המקומי של מנהיג קהילת הטאינו) של האזור והמיר את דתו לנצרות. קגואס קיבלה מעמד של עיר ב-1894.

## כלכלה
העיר היא אחת הערים החזקות ביותר כלכלית מבין ערי פוארטו ריקו מאז שנות ה-80 של המאה ה-20.

## תחבורה
עיקר התחבורה הציבורית בעיר, כמו בערים אחרות בפוארטו ריקו, מתבססת על מוניות שירות. שירות זה, המקשר את קגואס לערים אחרות באי, נחשב לזול יחסית, אך אטי. בתוך העיר עצמה פועלים גם מספר אוטובוסים ומוניות רגילות.

יש תכנון להקמת מסילת רכבת מקגואס לסן חואן, שתזין את הרכבת העירונית של מטרופולין סן חואן.

## ערים תאומות
* 

## קישורים חיצוניים

* 

* 

קטגוריה:פוארטו ריקו: ערים
קטגוריה:יישובים שהוקמו ב-1775
אבדילקרים פאשא

**אַבְּדִילְקֵרִים פָּאשָׁא** (בטורקית: **Abdülkerim Paşa**; 1872, סלוניקי, האימפריה העות'מאנית - 16 בינואר 1923, איסטנבול, טורקיה) היה גנרל טורקי בצבא האימפריה העות'מאנית, אשר פיקד על הגיס ה-11 במהלך המערכה בקווקז ועל הגיס ה-20 בחזית המקדונית במלחמת העולם הראשונה.

אבדילקרים פאשא לחם במהלך המלחמה האיטלקית-עות'מאנית, ובהמשך במלחמת הבלקן הראשונה והשנייה. בפרוץ מלחמת העולם הראשונה פיקד על הגיס ה-11 העות'מאני. ביולי 1915, בסמוך לעיר מלזגירט, לחם הגיס ה-11 בפיקודו של אבדילקרים פאשא ביחידות מתוך הארמייה הקווקזית של צבא האימפריה הרוסית תחת פיקודו של ניקולאי יודניץ'. קרב מנזיקרט הסתיים ללא הכרעה ברורה, תוך מניין נפגעים רב לשני הצדדים. במהלך מתקפת ארזורום נחלו הכוחות העות'מאניים בפיקודו תבוסה קשה ואבדילקרים פאשא הועבר מתפקידו.

בהמשך, מספטמבר 1916 ועד 30 ביוני 1917, פיקד על הגיס ה-20 של הצבא העות'מאני, אשר הועבר לחזית המקדונית ולא נטל חלק משמעותי בקרבות. ב-1922 סיים אבדילקרים פאשא את שירותו הצבאי, כשהוא בדרגת פֶרִיק, ובינואר 1923 הלך לעולמו באיסטנבול.

קטגוריה:החזית המקדונית במלחמת העולם הראשונה
קטגוריה:אנשי צבא עות'מאנים במלחמת העולם הראשונה
קטגוריה:מפקדי גייסות במלחמת העולם הראשונה
קטגוריה:סלוניקי: אישים
קטגוריה:טורקים שנולדו ב-1872
קטגוריה:נפטרים ב-1923
מונדרגון (קומיקס)

**מונדרגון** (באנגלית: **Moondragon**) היא דמות בדיונית של גיבורת-על המופיעה בחוברות הקומיקס שומרי הגלקסיה ביקום מארוול קומיקס. הדמות הופיעה לראשונה בחוברת *Iron Man #54* מינואר 1973 ונוצרה על ידי צמד הכותבים ביל אברט ומייק פרידריך והמאייר ג'ורג' טוסקה.

מונדרגון היא האלטר אגו של הת'ר דגלאס, צעירה מלוס אנג'לס ששרדה במתקפה של תאנוס, הטיטאן המטורף. אביו של תאנוס לקח אותה לעולם ביתו, טיטאן, שם גדלה בידי נזירים. באמצעות משטר האימונים המפרך של הנזירים, הת'ר הפכה לאמנית לחימה מיומנת ורכשה השכלה מדעית בכימיה והנדסה גנטית. הנזירים עזרו לה לפתח את יכולותיה המנטליות החבויות, כמו טלפתיה וטלקינזיס. אולם, שאיפותיה לשלמות ושיגעון גדלות גרמו להת'ר לפתח את הכישורים האלה מעל ומעבר לרצונותיהם של מוריה. בעקבות כך, היא הצליחה ליצור קשר עם דרקון הירח שניסה להשחית את נשמתה אך היא נלחמה בו והדפה אותו. כאות להצלחתה, היא כינתה את עצמה בשם "מונדרגון". במאמצה ללחום בתאנוס על כך שהרג את הוריה, היא חברה לקבוצות האוונג'רס ושומרי הגלקסיה.

## קישורים חיצוניים

* דף הדמות באתר הרשמי של מארוול קומיקס
* דף הדמות בפרויקט פאנדום של מארוול קומיקס

קטגוריה:שומרי הגלקסיה
קטגוריה:דמויות להט"ביות
לאסלו פאל

**לאסלו פאל** (בהונגרית: **Paál László**; 30 ביולי 1846 בזאם – 3 במרץ 1879 בשרנטון-לה-פון שבצרפת) היה צייר הונגרי, התמקד בעיקר בציורי נוף וטבע ונחשב לאחד החשובים בתחום זה בהונגריה מאז ומעולם.

## ביוגרפיה
פאל נולד ביישוב זאם (Zám) בטרנסילבניה, אז באימפריה האוסטרית, כיום במחוז הונדוארה ברומניה. משפחתו הייתה ממוצא אצילי סקלרי, שירדה מנכסיה. אביו יוז'ף פאל, היה איש שירות הדואר. אמו לואיזה לבית פילפ גודלה כבת מאומצת של הברון לאסלו נופצ'ה. כתוצאה מתפקידו של אביו נדד פאל הרבה בילדותו ברחבי ממלכת הונגריה שהייתה באותה תקופה תחת שלטון בית הבסבורג. פאל החל להתעניין באיור ובציור מגיל צעיר. הוא היה תלמיד מצטיין בבית הספר לציור באראד ושם גם הכיר את מי שהיה לחברו ולמורה שלו - מיהאי מונקאצ'י. באותן השנים, המחצית הראשונה של שנות ה-60 של המאה ה-19, צייר בסגנון רומנטי נופים ומקומות רבים ברחבי טרנסילבניה. ב-1866 התקבל לאקדמיה לאמנות בווינה שם למד אצל אלברט צימרמן. ב-1869 החל להציג בתערוכות בפשט ובאותה שנה קיבל מלגה כדי להמשיך את לימודיו במינכן. ב-1870 זכה במלגה נוספת כדי להמשיך את לימודיו בהולנד.

## יצירתו
פאל היה מציירי הנוף ההונגרים המשפיעים ביותר. עבודותיו הראשונות מתאפיינות בצבעים כהים ובמשחקי אור וצל. יחד עם מונקאצ'י ידידו, העריכו השניים את האמנים הגרמנים והולנדים בני המאה ה-17 כמו פרנס הלס ורמברנדט. ב-1871, בעת ששהה בלונדון, למד מציוריו של ג'ון קונסטבל ומכאן ואילך הפכו ציוריו לבהירים יותר, מוארים יותר והוא החל לעשות ניסויים בצבעי מים. ביקורו השני בהולנד ב-1872 שחרר עוד יותר את פלטת הצבעים של ועבודותיו הפכו לברורות, צבעוניות ובעלות כתמי צבע גדולים. על רקע זה אפשרות שיוכו לאסכולת ברביזון איננה מפתיעה. בדומה לאימפרסיוניסטים הצרפתים צייר ציורי נוף באוויר הפתוח, אך עם גוון של ה'הונגריות' הטבעית שלו.

## גלריה

Paál László Fontainebleau.jpg|שביל ביער פונטנבלו, הגלריה הלאומית של הונגריה
Paál Erdő széle.jpg|עצי צפצפה (1878), הגלריה הלאומית של הונגריה
Munkácsy Paál.jpg|לאסלו פאל, ציור מאת מיהאי מונקאצ'י


## קישורים חיצוניים

קטגוריה:אימפרסיוניזם
קטגוריה:ציירים הונגרים
קטגוריה:סקלרים
קטגוריה:הונגרים שנולדו ב-1846
קטגוריה:נפטרים ב-1879
פאול ורנר הופה

**פאול ורנר הוֹפּה** (גרמנית: **Paul-Werner Hoppe**; 28 בפברואר 1910 – 15 ביולי 1974) היה אס.אס שטורמבנפיהרר (מקביל לרב-סרן) ומפקד מחנה הריכוז שטוטהוף מספטמבר 1942 עד אפריל 1945.

## ביוגרפיה
שמאל|ממוזער|200px|חיילים אמריקאיים מפטרלים לאורך גדר מחנה הריכוז וובבלין

הופה הוא החבר מספר 1,596,491 במפלגה הנאצית. הוא הצטרף לשורות האס.אס בשנת 1933. בשנת 1936 נשא לאישה את שרלוט ברנובסקי, בתו של הרמן ברנובסקי, ששימש תחילה מפקד מחנה דכאו ולאחר מכן מפקד מחנה זקסנהאוזן בשנים 1938–1940.

הופה שובץ בחטיבה האחראית על תפעול מחנות הריכוז תחת פיקודו של אס.אס אובר-גרופנפיהרר תאודור אייקה. הוא היה כלי שימושי בידיו של אייקה בעת הרכבת דיוויזיית האס אס השלישית בסתיו 1942 וכן היה שלישו. באפריל 1941, ניתנה לו הסמכות לפקד על כיתת ירי. באביב 1942 הוא נפצע אנושות בקרב עם הצבא האדום במהלך מבצע דמיאנסק.

לאחר שהחלים, שובץ ביחידות גולגולת המת ונשלח לאושוויץ כחלק ממשלוח שומרים ביולי 1942. ריכרד גליקס, שהיה מחליפו של אייקה, המליץ שיקודם לתפקיד מפקד מחנה הריכוז שטוטהוף. הוא קודם לתפקיד אס.אס שטורמבנפיהרר והחל לפקד על מחנה שטוטהוף בספטמבר 1942. מזכירתו האישית במחנה הייתה אירמגרד פורכנר.

עם התקדמותם של הסובייטים מערבה לעבר גרמניה, אלברט פורסטר, שהיה מושל מחוז דנציג, ופריץ קצמן, שהיה מפקד המשטרה, החליטו לפנות את מחנה שטוטהוף. הופה חתם על הוראת פינוי המחנה ב-25 בינואר 1945 בשעה 05:00. פינוי המחנה החל כשעה לאחר מכן תחת פיקודו של אס.אס האופט-שטורמפיהרר תיאודור מאייר. היעד של צעדת המוות מן המחנה היה תת-מחנה של שטוטהוף ליד העיר ליאונבורג בפומרניה, מרחק של כ-140 ק"מ דרומית-מערבית לשטוטהוף.

לאחר הפינוי ההמוני של המחנה, היה הופה למפקד מחנה הריכוז ובלין (Wöbbelin), מחנה ריכוז זמני שתפקידו היה לקלוט אסירים ממחנות נוספים שהצבא האדום התקרב אליהם. מחנה זה היה קיים מ-12 בפברואר 1945 עד 2 במאי 1945, יום שחרור המחנה על ידי צבא ארצות הברית.

הופה נתפס על ידי הבריטים באפריל 1946 ליד הולשטיין. הוא נשלח למחנה 165 בסקוטלנד מאוגוסט 1947 ועד ינואר 1948, אז הועבר למחנה של שבויי מלחמה באזור סקסוניה, שהיה תחת שליטת הבריטים בגרמניה המערבית.

בעודו מחכה להסגרה לפולין, ברח הופה לשווייץ, שם עבד כגנן בזהות בדויה במשך שלוש שנים, לפני שחזר לגרמניה המערבית. הוא נעצר על ידי הרשויות ב-17 באפריל 1953 בעיר וויטן. הוא נשפט בשנת 1955 והורשע בסיוע לרצח. ב-4 ביוני 1957 בית המשפט המחוזי של בוכום שפט אותו מחדש וקבע לו תקופת מאסר של תשע שנים, בפועל השתחרר מן המאסר בשנת 1960.

## ראו גם
* אירמגרד פורכנר

## קישורים חיצוניים
* 

## הערות שוליים

קטגוריה:פושעי מלחמה נאצים
קטגוריה:אנשי אס אס
קטגוריה:מחנה הריכוז שטוטהוף
קטגוריה:גרמנים שנולדו ב-1910
קטגוריה:גרמנים שנפטרו ב-1974
פפאטה

**פפאטה** (בטהיטית: **Pape'ete**) היא עיר הבירה של פולינזיה הצרפתית שהיא קולקטיב מעבר לים של צרפת בדרום האוקיינוס השקט. העיר שוכנת על האי טהיטי שבאיי החברה והיא גם בירתו. פפאטה היא גם מקום משכנו של הנציב העליון של פולינזיה הצרפתית. היא משמשת כמרכז הפוליטי, המנהלי, המסחרי, התעשייתי, הכלכלי והתיירותי של פולינזיה הצרפתית. על פי מפקד 2022 מספר תושבי העיר מנה 26,654 תושבים.

## היסטוריה
העיר פפאטה הוקמה בשנת 1818 על ידי המיסיונר הבריטי ויליאם קרוק . בשנת 1827 העתיק המלך פומרה הרביעי (Pomare) את חצר מלכותו לעיר. בתקופה זו החלה העיר להיות מרכז מסחרי והנמל שלה החל להתפתח. בשנת 1842 נהייתה צרפת המעצמה הדומיננטית באזור ופפאטה הייתה לבירת המושבה.

בשנת 1884 אירעה שרפה שכילתה מחצית מהמבנים בעיר ומאז נאסרה הבנייה מחומרים מקומיים. ב-1906 גרמה סופת ציקלון נזק כבד לעיר. ב-22 בספטמבר 1914 הופגזה על ידי שתי סיירות משוריינות של הצי הקיסרי הגרמני, במהלך מלחמת העולם הראשונה. כתוצאה מן ההפגזה אבדו לצרפתים ספינת תותחים וספינת משא ולאי נגרם נזק כלכלי רציני. לגרמנים לא נגרמו אבדות, אולם ההפגזה חשפה את מיקומם, ובנוסף, הוצאת התחמושת בעת ההפגזה השפיעה לרעה על יכולת הלחימה של ספינותיהם בהמשך דרכן. מטרתם העיקרית של הגרמנים, השתלטות על מאגרי הפחם במקום, לא הושגה, כיוון שאלה הושמדו על ידי הצרפתים עם תחילת ההפגזה.

ב-1961 נפתח נמל התעופה הבינלאומי של העיר. אחד המניעים לפתיחתו של נמל התעופה הייתה החלטתה של צרפת להעביר את הניסויים הגרעיניים שביצעה מאלג'יריה (שקיבלה אז את עצמאותה) לדרום האוקיינוס השקט. ב-1983 הוקמה בפפאטה הכנסייה המורמונית בעקבות ריבוי המאמינים שלה באי.

ב-1995 חידשה צרפת את הניסויים הגרעיניים שלה באזור. ההחלטה גרמה להפגנות בפפאטה ולהתגברות כוחם של בדלנים ששאפו לקבל עצמאות מצרפת. ההפגנות בעיר נמשכו שלושה ימים, נגרם נזק לנמל התעופה, התיירות נפגעה ונמנו כ-40 פצועים. הפגנות דומות אירעו גם ב-1987.

## תחבורה
פפאטה משמשת כמרכז תחבורתי של טהיטי ושל פולינזיה הצרפתית. נמל התעופה הבינלאומי בפאאה פעיל מאוד ומגיעות אליו טיסות מכל רחבי העולם. הנמל הוא מרכזה של חברת התעופה הלאומית של טהיטי אייר טהיטי נוי. כמו כן מקשר נמל התעופה את טהיטי עם איים אחרים בטריטוריה. נמל הים של העיר פעיל מאוד ופועלים בו קווי מטען ותיירות.

## אקלים

האקלים בפפאטה הוא טרופי. הטמפרטורה היומית המקסימלית הממוצעת בשנה היא 29 מעלות צלזיוס, והמינימלית הממוצעת בשנה היא 22 מעלות צלזיוס. משקעים יורדים בכל השנה, אך בעיקר בין נובמבר לאפריל.

## ערים תאומות
* 

## ראו גם
* הפגזת פפאטה

## קישורים חיצוניים

* 

* האתר הרשמי של עיריית פפאטה
* 

## הערות שוליים

קטגוריה:פולינזיה הצרפתית
קטגוריה:צרפת: ערי נמל
קטגוריה:אוקיאניה: ערי בירה
קטגוריה:אוקיאניה: ערי נמל
קטגוריה:יישובים שהוקמו ב-1818
קטגוריה:האוקיינוס השקט: ערי נמל
רונאן המאשים

**רונאן המאשים** (באנגלית: **Ronan the Accuser**) הוא דמות בדיונית של נבל-על המופיעה בחוברות הקומיקס ביקום מארוול קומיקס. הדמות הופיעה לראשונה בחוברת *Fantastic Four #65* מאוגוסט 1967, והיא נוצרה בידי הכותב סטן לי והמאייר ג'ק קירבי. למרות שהוא משמש בעיקר כאויבם של ארבעת המופלאים ושומרי הגלקסיה, רונאן הפך בהמשך לדמות אצילית יותר. 

רונאן נולד בכוכב הלכת הלה שבאימפריית הקרי, בענן מגלן הגדול. הוא חבר בחיל המאשימים, שמשמשים כמקביליהם החייזרים של מושלים צבאיים ומושבעים ארציים. עם הזמן הוא עלה בסולם הדרגות והפך לשלישי בעוצמתו באימפריית הקרי. האינטלקט העילאי (Supreme Intelligence) העניק לו את התואר "המאשים העליון של אימפריית הקרי". רונאן נשלח לכדור הארץ כדי לחקור את תבוסתו של רובוט שמירה של אימפריית הקרי מידי ארבעת המופלאים. הקבוצה מביסה את רונאן, מה שמוביל את גזע הקרי לשלוח לכדור הארץ משלחת של תצפיתנים, ובהם קפטן מאר-וול. הוא מנסה בהמשך לתפוס פיקוד על אימפריית הקרי ולהפיל את האינטלקט העילאי, אך זה האחרון מחזיק אותו תחת רסן.

רונאן מצליח לשבור את אחיזתו של האינטלקט העילאי מעליו ונלחם בקפטן מאר-וול, שבגד בגזע שלו והצטרף לצד גיבורי העל. במהלך מלחמת קרי-סקרול השנייה, רונאן מוציא להורג מתחזה סקרול של הגולש הכסוף. בתחילת אירועי "השמדה", רונאן מואשם בבגידה והוא מגלה שהופלל בידי חבר בכיר בבית המלוכה של הקרי. לאחר שהגן על אימפריית הקרי מפני גל ההשמדה של אניהילוס, רונאן מטהר את שמו והורג את הבוגד, לא לפני שזה האחרון מחבל באינטלקט העילאי. במעשה של חסד, רונאן הורג את האינטלקט העילאי והופך לשליט של אימפריית הקרי. במהלך שליטתם של גזע הפלנקס על הקרי באירועי "השמדה: כיבוש", רונאן עוזר לבני עמו להשתחרר מהכיבוש. רונאן מחזיק בכוח ובמהירות על-אנושיים, ובאמצעות השימוש בשלד חיצוני מקבל יכולת תעופה והקרנת אנרגיות.

את דמותו של רונאן בסרטי הלייב אקשן "שומרי הגלקסיה" ו"קפטן מארוול" מגלם השחקן לי פייס.

## קישורים חיצוניים

* דף הדמות באתר הרשמי של מארוול קומיקס
* דף הדמות בפרויקט פאנדום של מארוול קומיקס

קטגוריה:נבלי על במארוול קומיקס
קטגוריה:חוצנים בקומיקס
תוכנית ברקים

**תוכנית "ברקים"** היא תוכנית מצוינות של היחידה הטכנולוגית של אגף המודיעין, במסגרת העתודה האקדמית של צה"ל. התוכנית כוללת שתי מגמות. במגמת "ברקים מכונות" משלימים החניכים תואר ראשון ותואר שני (כולל תזה) בפקולטה להנדסת מכונות בטכניון. במגמת "ברקים מכונות פיזיקה" לומדים החניכים תואר ראשון כפול בהנדסת מכונות ובפיזיקה (B.Sc), ותואר שני בהנדסת מכונות (M.Sc).בוגרי התכנית משרתים בצה"ל כקצינים שירות מורחב של 5 שנים ו-8 חודשים, המורכב משירות חובה ושלוש שנות שירות קבע נוספות.

תוכנית "ברקים" הוקמה בשנת 2001 תחת חסותו של אמ"ן במטרה למלא את הצורך במהנדסים בעלי הכשרה מחקרית ופיתוחית, כך שיהוו עתודה לתחום המחקר והפיתוח בצה"ל.

מקור השם "ברקים" מן התנ"ך - "קול רעמך בגלגל האירו ברקים תבל; רגזה ותרעש הארץ" (תהילים, ע"ז, י"ט).

## מהלך התכנית
ממוזער|שמאל|250px|סיכת ברקים הניתנת למסיימי התכנית
התכנית היא תוכנית אינטגרלית עם מסלול העתודה בצה"ל, אך הכשרת חניכי התכנית שונה משאר העתודאים במספר אופנים:
* במהלך הקיץ הראשון ללימודיהם, עוברים החניכים טירונות עם שאר העתודאים כדי לקבל הסמכת רובאי 02.
* במהלך הסמסטר הרביעי ללימודיהם, עוברים החניכים סדרת חילות בה הם נחשפים ליחידות השונות בצה"ל ובמערכת הביטחון (חיל הטכנולוגיה והאחזקה, חיל האוויר, חיל המודיעין, חיל הים ורפא"ל) ושם מוצגים להם התפקידים הצפויים להם.
* במהלך הקיץ השני ללימודיהם, עוברים החניכים קורס קציני מטה בבית הספר לקצינים (בה"ד 1). מספר חניכי התכנית אף זכו לאות מצטיין בקורס הקצינים.
* לאחר חזרתם מקורס הקצינים עוברים החניכים תהליך שיבוצים לתפקידים, בשונה משאר העתודאים אשר משובצים בתום לימודיהם.
* עד הקיץ השלישי ללימודיהם נדרשים חניכי התכנית לסיים את התואר הראשון, שנה מוקדם מהמסלול הרגיל, ואף להתחיל את העבודה המחקרית למען השלמת התואר השני.
* במהלך השנה הרביעית ללימודיהם הסטודנטים משלימים את דרישותיהם לתואר השני, כולל עבודת המחקר, ובסופה מתגייסים לחילות אליהם שובצו.
* בתום לימודיהם החניכים נדרשים לשרת כקצינים בתפקידים בהם שובצו שירות מורחב של 5 שנים ו-8 חודשים, המורכב משנתיים ושמונה חודשים שירות חובה ושלוש שנות שירות קבע נוספות.

## דרישות קבלה
דרישות הקבלה לתוכנית הן גבוהות מהנדרש לקבלה לפקולטה להנדסת מכונות. בנוסף, החניכים צריכים לעמוד ברף ציונים גבוה לאורך כל המסלול. דרישות הסף למיון הן:
# ציון הבחינה הפסיכומטרית - מעל 675.
# 5 יח"ל מתמטיקה, 5 יח"ל פיזיקה ו-5 יח"ל אנגלית.
# ציון דפ"ר של 70 או מעלה.

בנוסף, על החניכים לעבור מיונים אישיותיים ומקצועיים בהן תבחן התאמתם לאופיה הייחודי של התכנית וללימודי הנדסה אינטנסיביים.

## מאפיינים ייחודיים
התוכנית היא אחת התוכניות היחידות במסלול העתודה המכשירות את חניכיהן לתואר שני עם תזה, בנוסף לתואר הראשון. בנוסף, חניכי התוכנית מקבלים יחס אישי וליווי צמוד הן מהאוניברסיטה והן מהמנהלת שהוקמה במיוחד עבור התוכנית, הנמצאת תחת היחידה הטכנולוגית של אגף המודיעין. מפקדי התוכנית הם קצינים בחיל המודיעין.

במהלך לימודיהם בטכניון, מקבלים החניכים מספר הטבות:
* מענק כספי שנתי של 5000 שקלים, בנוסף למענק העתודה הרגיל, למשך 4 שנים.
* זכאות אוטומטית בקבלת מעונות בטכניון.
* מלגה חודשית במהלך הלימודים לתואר השני.
* רפרנט צמוד בדרגת פרופסור המלווה ומסייע לחניכי התכנית.

## קישורים חיצוניים
*תוכנית ברקים, באתר מתגייסים
*תוכנית ברקים, באתר הטכניון
*תוכנית ברקים-חומרים, באתר אוניברסיטת בן-גוריון
*דף הפייסבוק של תוכנית ברקים
*ציידי המוחות
*Lightning strikes

## הערות שוליים

קטגוריה:העתודה האקדמית
קטגוריה:הטכניון: יחידות אקדמיות
קטגוריה:אגף המודיעין
ברקים
ברקים
טאיאוהא

**טאיאוהא** (בטהיטית: **Taioha'e**) היא העיירה הראשית של האי נוקו היבה שבאיי מרקיז שבפולינזיה הצרפתית. העיירה היא המרכז המנהלי של איי מרקיז. העיר שוכנת בחלקו הדרומי של האי בתוך לוע הר געש כבוי שבחלקו התמוטט לתוך האוקיינוס ויצר מפרץ. במרחק 30 ק"מ מהעיר שוכן שדה התעופה של האי. במרכז העיר שוכנת הקתדרלה של איי מרקיז (Notre-Dame des Marquises) והיא מקום מושבו של הבישוף של האיים. נכון לשנת 2012 מנתה אוכלוסיית העיירה 2,133 תושבים.

נמל טאיאוהא היה בסיס שממנו יצאו ספינות של הצי האמריקני במהלך מלחמת 1812 לשבש את פעולתם של קווי הסחר הימי הבריטי. העיר הייתה מקום גלותם של כמה ממתנגדיו של נפוליאון השלישי בשנות החמישים של המאה ה-19.

## ערים תאומות
* 

## קישורים חיצוניים

* "Taiohae". French Polynesia: Other Islands Sights. Fodor's Travel. Retrieved 28 December 2011.

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:פולינזיה הצרפתית
קטגוריה:צרפת: ערי נמל
הלשון השוודית

**הלשון השוודית** (במקור: הַלָּשׁוֹן הַשְּׁוֶדִית) הוא שיר של המשורר נתן אלתרמן שפורסם במסגרת "הטור השביעי" בעיתון "דבר" בתאריך ט' בתשרי התש"ד, 8 באוקטובר 1943. באמצעות השיר משבח אלתרמן ומודה לאומה השוודית על כך שהיא מקבלת את היהודים הזקוקים למקלט מדיני בזמן השואה (ראו הרחבה: שוודיה והשואה).

זהו אחד משיריו של אלתרמן העוסקים בשואת יהודי אירופה, הכוללים, בין היתר, את "מכל העמים" מ-1942 ואת "מכתבו של מנחם מנדל" מ-1945.

## ניתוח השיר
#### בית ראשון

הבית הראשון הוא מעין הקדמה לשיר, והוא כביכול מסביר ומתאר את בידודה של האומה השוודית ואת "דלות" שפתה: "כי ארצם בהרים ובפיורדים אובדת".

#### הבית השני

השיר נכתב בעקבות המבצע להצלת יהודי דנמרק מידי הנאצים, שאירע ימים מעטים קודם לפרסום השיר. בבית זה אנו רואים זאת בבירור, באמצעות השורה: "ועת שודיה אמרה: "הנני מקבלת מגבול דניה את כל היהודים הגולים".

#### הבית השלישי
בבית זה, עושה אלתרמן אנלוגיה בין פשטות השפה השוודית, כביכול, לבין פשטותה ונדיבותה של האומה עצמה. לדבריו, בשפות של "עמי החלד" ישנן מילים כגון: "אינפילטרציה", "קווטה", ו"ויזה", אך בלשון השוודית מקבלים אורחים בזרועות פתוחות ובלי דרישות ואישורים: 

#### הבית הרביעי
המשורר ממשיך להלל את מדיניותם האנושית של השוודים.

#### הבית החמישי, השישי והשביעי
בבתים האלה חלה תפנית קלה בשיר. אלתרמן מפנה אצבע מאשימה לכיוון המדינות שלא קיבלו את פליטי המלחמה היהודים, ומוכיח אותן על קור ליבן.

#### הבית השמיני והתשיעי
בבתי הסיום, עובר אלתרמן לעולמות עליונים, ומדגיש את גודל המעשה ("הולידו דמעה בעיני מרום") עד כדי כך שגרם לאל לדמוע.

## קישורים חיצוניים
* 

קטגוריה:שירי 1943
קטגוריה:שירי הטור השביעי
קטגוריה:שירים בעברית
קטגוריה:שירים שנכתבו על ידי נתן אלתרמן
קטגוריה:שירת השואה
קטגוריה:שוודיה במלחמת העולם השנייה